કોન્ફરન્સમાં ઇરાકની ઇશિક યુનિવર્સિટીના પ્રેસિડેન્ટ ડો.ઇદ્રીશ હાદીએ જણાવ્યું હતું કે ‘ઇશિક યુનિવર્સિટીને વર્ષ ૨૦૧૫માં બીસીએ સર્ટિફિકેશન તથા સ્ટાન્ડર્ડાઇઝેશન મેળવ્યું હતું. વિદેશની ૫૨ યુનિવર્સિટી સાથે ઇશિક યુનિવર્સિટીએ એમઓયુ કર્યા છે.’ બીવીએમ એન્જિનિયરીંગ કોલેજના પ્રિન્સિપાલ ડો.ઇન્દ્રજીત પટેલે જણાવ્યું હતું કે ‘ઇશિક યુનિવર્સિટી સાથે કરેલા એમઓયુથી સંસ્થાના વિદ્યાર્થીઓ અને અધ્યાપકોને ગ્લોબલ પ્લેટફોર્મ મળી રહેશે.’ ટીસીએસના ગ્લોબલ કમ્પીટન્સી ડિરેક્ટર ઓફ સેલ્સ ફોર્સના ડો.અસ્મિતા જુન્નાકરે વુમન ઇન સાયન્સ એન્ડ ટેક્નોલોજી: ક્રિએટીંગ સસ્ટેઇનેબલ આઇટી કેરિયર વિષય પર વ્યાખ્યાન આપતાં ચેલેન્જીસ ઇન જોબ ફોર વુમન, વર્ક એન્વાયરમેન્ટ પ્રોબ્લમ્સ, બેલેન્સીંગ બિટવીન સોશ્યલ એન્ડ પ્રોફેશ્નલ લાઇફ વિશે ચર્ચા કરી હતી. જેસી કોલેજ ઓફ એન્જિનિયરીંગ મૈસૂરના પ્રોફેસર ડો.એમ.પી.પુષ્પલતાએ એનાલિસીસ ઓફ ઇન્ડિયન સિનારીયો, વુમન ટ્રાન્ઝિશન ફ્રોમ સાયન્સ ડોમેઇન ટુ સાયન્સ કેરિઅર, ઇફેક્ટ ઓફ મેરિટલ સ્ટેટસ ઓન વર્ક પાર્ટીસીપેશન, વુમન ઇન લીડરશીપ રોલ, ગર્વમેન્ટ પોલિસી વિશે જણાવ્યું હતું. જેમાં તેમના રિસર્ચ વર્ક ન્યુરલ નેટવર્ક ફોર અસ્થમા ડીસીઝ, નોવેલ એપ્રોચ ફોર ક્લિનિકલ ડિસીઝન સપોર્ટ સિસ્ટમ વિશે જણાવ્યું હતું. સીવીએમના ચેરમેન ભીખુભાઇ પટેલ, ઉપપ્રમુખ મનીષભાઇ પટેલ સહિત હોદ્દેદારોએ આ કાર્યને બિરદાવ્યું હતું.